**DĖL ROKIŠKIO RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. TS-236 „DĖL ATLEIDIMO NUO SAVIVALDYBĖS TURTO NUOMOS, EKSPLOATAVIMO IR KITŲ SU TURTO IŠLAIKYMU SUSIJUSIŲ MOKESČIŲ“ DALINIO PAKEITIMO**

2021 m. lapkričio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalis 18 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2019 m. lapkričio 29 d. sprendimą Nr. TS-236 „Dėl atleidimo nuo savivaldybės turto nuomos, eksploatavimo ir kitų su turto išlaikymu susijusių mokesčių“ ir papildyti 3 punktu:

„3. Atleisti vaikų dienos centrus, kurie veikia kaip nevyriausybinė organizacija, teikiančius akredituotą vaikų dienos socialinės priežiūros paslaugą nuo panaudos ar nuomos pagrindais perduoto savivaldybės turto nuomos, eksploatavimo ir kitų su turto išlaikymu susijusių (komunalinių paslaugų, šilumos bei elektros energijos, vandens) mokesčių“.

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. TS-236 „DĖL ATLEIDIMO NUO SAVIVALDYBĖS TURTO NUOMOS, EKSPLOATAVIMO IR KITŲ SU TURTO IŠLAIKYMU SUSIJUSIŲ MOKESČIŲ“ DALINIO PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekte numatyta atleisti nuo savivaldybės turto nuomos, eksploatavimo ir kitų su turto išlaikymu susijusių (komunalinių paslaugų, šilumos bei elektros energijos, vandens) mokesčių vaikų dienos centrus, kurie veikia kaip nevyriausybinė organizacija, teikiančius akredituotą vaikų dienos socialinės priežiūros paslaugą.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Rokiškio rajono savivaldybės taryba, vadovaudamasi LR Vietos savivaldos įstatymo16 straipsnio 2 dalies 18 punktu, turi teisė priimti sprendimus teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita.

Rokiškio rajono savivaldybės taryba 2019 m. lapkričio 29 d. sprendimu Nr. TS-236 „Dėl atleidimo nuo savivaldybės turto nuomos, eksploatavimo ir kitų su turto išlaikymu susijusių mokesčių“ priėmė sprendimą atleisti Rokiškio rajono savivaldybės bendruomenes, turinčias asociacijos statusą, nuo panaudos ar nuomos pagrindais perduoto savivaldybės turto nuomos, eksploatavimo ir kitų su turto išlaikymu susijusių (komunalinių paslaugų, šilumos bei elektros energijos, vandens) mokesčių, kai turtas nenaudojamas ūkinei-komercinei veiklai vykdyti.

2019 m. gruodžio 3 d. sprendimu Nr. TS-227 patvirtintos Rokiškio švietimo įstaigų teikiamų paslaugų kainų ir gaunamų lėšų panaudojimo tvarkos pastabų 4 punkte nustatyta, kad Neformaliojo vaikų švietimo teikėjams, vykdantiems programas mokiniams ir Vaikų dienos centrams (toliau – VDC) švietimo įstaigų patalpos (įskaitant patalpų išlaikymo, eksploatavimo ir komunalinių paslaugų mokesčius) suteikiamos nemokamai.

Šiuo metu savivaldybės teritorijoje akredituoti 7 vaikų dienos centrai, teikiantys vaikų dienos socialinės priežiūros paslaugas 112 vaikų. Trys dienos centrai (veikiantys Basanavičiaus g. 8, Rokiškyje, Sartų g. 19, Kriaunose ir Pakriaunių g. 15, Pakriaunių k., Obelių sen.) veikia ne švietimo įstaigose, todėl nėra teisinio pagrindo atleisti juos nuo savivaldybės turto išlaikymo mokesčių. VDC teikiamos socialinių ir gyvenimo įgūdžių ugdymo, nemokamo maitinimo, vaikų laisvalaikio užimtumo organizavimo, sociokultūrinės ir kitos su vaiko ugdymu, jo teisių apsauga, integracija į šeimą, visuomenę susijusios paslaugos. Vaikų dienos socialinės priežiūros paslauga įeina į 14 bazinių paslaugų šeimai paketą, ji turėtų būti prieinama šeimoms visose šalies savivaldybėse, tiek miesto, tiek kaimiškose teritorijose. Siekiant paslaugų prieinamumo, VDC tinklas Rokiškio rajone turėtų būti plečiamas. Siekiant visiems rajono VDC suvienodinti veiklos sąlygas, siūloma ne tik švietimo įstaigose, bet ir kituose savivaldybės pastatuose įsikūrusius centrus atleisti nuo panaudos ar nuomos pagrindais perduoto savivaldybės turto nuomos, eksploatavimo ir kitų su turto išlaikymu susijusių mokesčių.

**Laukiami rezultatai.**

Bus skatinama vaikų dienos centrų veikla, sukuriamos palankios sąlygos vaikų dienos centrų plėtrai ne švietimo įstaigose.

**Finansavimo šaltiniai ir lėšų poreikis.** Dėl šio sprendimo į biudžetą bus nesurinkta 177 Eur/mėn. šiuo metu vaikų dienos centrams perduotų patalpų išlaikymo mokesčių

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Atliktas teisės akto projekto antikorupcinis vertinimas, parengta pažyma.

Turto valdymo ir ūkio skyriaus vedėja Violeta Bieliūnaitė-Vanagienė